GiliGold/VAD_KnessetCorpus huggingface dataset:
דוד צור: הפיצול הזה שהיה הוא רע ביותר בהיבט של היכולת התפקודית.
דוד צור: יכול להיות שהיו לכך סיבות אחרות ולכן אני חושב שהכיוון הזה הוא כיוון מצוין.
דוד צור: אני יודע שיש גם תקציבים שהוקצו לנושא הזה וחבל שנזקקנו לאסון כל כך נורא כדי שזה יקרה.
דוד צור: שמעתי את הדברים שלך שהם אצילות נפש וגדלות להבין איך מתגברים על כאב כזה.
דוד צור: לפעמים צריך איזה אירוע כאוטי כדי להבין שצריך לשנות את המערכות.
דוד צור: יישר כוח.
מירי רגב: כבוד השר.
<השר לביטחון פנים יצחק אהרונוביץ: אני יכול להגיד שאנחנו בכיוון הנכון.
<השר לביטחון פנים יצחק אהרונוביץ: זה לא פשוט להרים מערך כזה.
<השר לביטחון פנים יצחק אהרונוביץ: המערך הזה היה לו בסיס אותו שדרגנו וכשאני רואה את הכיוון, את החץ, אנחנו בכיוון הנכון.
<השר לביטחון פנים יצחק אהרונוביץ: יש פערים ואני לא מתעלם מהם.
<השר לביטחון פנים יצחק אהרונוביץ: דיברו כאן על פערים ואם נרד לרזולוציה של תחנה, נמצא עוד פערים.
<השר לביטחון פנים יצחק אהרונוביץ: יש לנו בעיות לא פשוטות שאני אישית מעורב בהן והמנכ"ל מעורב בזה הרבה יותר וכמובן שחר.
<השר לביטחון פנים יצחק אהרונוביץ: הייתי רוצה בשנה אחת להרים את המערך הזה מ-א' ולהביא אותו ל-ב'.
<השר לביטחון פנים יצחק אהרונוביץ: הייתי רוצה.
<השר לביטחון פנים יצחק אהרונוביץ: כשפרסנו לחמש שנים אמרנו שזה נראה ארוך אבל אני רואה את ההתקדמות ואני שבע רצון.
<השר לביטחון פנים יצחק אהרונוביץ: תמיד אפשר לומר שבמקום לעשות את זה בחמש שנים, תעשו את זה בשנתיים, אבל זה תלוי תקציבים.
<השר לביטחון פנים יצחק אהרונוביץ: כאמור, אני רואה את ההתקדמות.
<השר לביטחון פנים יצחק אהרונוביץ: ממה ששמעתי כאן וממה שאני מכיר, אני חושב שאנחנו מתחילים באמת להתכנס לדברים נכונים.
<השר לביטחון פנים יצחק אהרונוביץ: עדיין יש עבודה לפנינו ויש עדיין אתגרים לפנינו.
<השר לביטחון פנים יצחק אהרונוביץ: כולם מדברים עם כולם והמערכות מסונכרנות.
<השר לביטחון פנים יצחק אהרונוביץ: יש כאן באמת התקדמות יפה מאוד.
<השר לביטחון פנים יצחק אהרונוביץ: אני רוצה להודות גם ללוחמים, למפקדים, וכמובן לשחר שנמצא כאן שמנצח על כל העבודה ואני יודע כמה קשה והוא עומד באמת באתגרים לא פשוטים אבל בהחלט יש כאן מפקד שמוביל את המערך הקשה והמורכב הזה.
<השר לביטחון פנים יצחק אהרונוביץ: אני חושב שהמפקדים והלוחמים מסייעים לו ואנחנו נמצאים במקום אחר ועוד נימצא בהמשך.
<השר לביטחון פנים יצחק אהרונוביץ: אני באמת רוצה להודות לך, לחבר הכנסת דוד אזולאי ולדוד צור ידידי שנמצא אתנו כאן שעושים רבות.
<השר לביטחון פנים יצחק אהרונוביץ: תודה רבה לכם.
מירי רגב: אני רוצה לפתוח עם הפערים אותם הציג שחר.
מירי רגב: הפערים האלה, דוד, יהיו חלק מהנושאים שיידונו בוועדת המשנה בה אתה עומד ומחר בבוקר נביא אותם להצבעה בוועדה.
מירי רגב: ועדת המשנה שלך תצטרך לעסוק בנושאים האלה, כאשר אם תראה דברים נוספים במהלך הדיונים, ותכף נחליט יחד אתך מתי אתה רוצה שתהיה הצגה ראשונה, אם אתה רוצה שזה יהיה לפני שאנחנו יוצאים לפגרה או מיד עם חזרתנו מהפגרה.
מירי רגב: תחשוב על זה ותכף נסכם את הנושא הזה.
מירי רגב: פריסת התחנות.
מירי רגב: אני חושבת שאחד הדברים המשמעותיים של החוק הזה היא זמינות וזמן תגובה.
מירי רגב: זה מה שבעצם עלה כאן על ידי כל הדוברים.
מירי רגב: זמינות וזמן תגובה, זה אומר פריסה נכונה של התחנות בישובים.
מירי רגב: כמו שאמר כאן סגן הנציב, במודיעין לא יכול להיות שלא תהיה תחנה.
מירי רגב: אני לא מצפה שבכל שכונה תהיה ובכל מרחב, אבל בהחלט בעיר צריכה להיות תחנה.
מירי רגב: לכן אני רוצה לשמוע איפה הפערים ולמה יש פערים.
מירי רגב: זה אחד הנושאים שהצוות יבדוק אותו.
מירי רגב: לגבי הכפלת מספר המטוסים.
מירי רגב: אני מתארת לעצמי שזה עניין תקציבי ופחות עניין לוועדה ואני לא נכנסת לזה.
<השר לביטחון פנים יצחק אהרונוביץ: לא.
<השר לביטחון פנים יצחק אהרונוביץ: הנושא של מסוקים, אמרתי שהוא מטופל ויש תקציב.
<השר לביטחון פנים יצחק אהרונוביץ: הקציתי את זה למשטרה, לכיבוי.
<השר לביטחון פנים יצחק אהרונוביץ: לגבי תוספת מטוסים, בקרוב יתקיים דיון אצל ראש הממשלה ואני צריך לסגור את זה.
<השר לביטחון פנים יצחק אהרונוביץ: גם לגבי המטוסים הקיימים נאריך את החוזה.
מירי רגב: אני מבקשת עדכון מהשר לביטחון פנים לגבי התוספת של המטוסים.
מירי רגב: זה לא יהיה חלק מהוועדה, אבל בהחלט יהיה דיווח לוועדת הפנים במסגרת הצגת הנושאים.
מירי רגב: פערים בכבאיות, מנופים ורכבים ייעודיים.
מירי רגב: ראינו חלק מהרכבים הייעודיים כאן וגם את האופנוע – שזאת הייתה יוזמה שלך אחרי שראית את זה בסין והבאת אותם כדי להיכנס למנהרות.
מירי רגב: בכבאיות יש פער שצריך לראות איך משלימים אותו.
מירי רגב: אחד הנושאים העיקריים שהרפורמה עברה היה כדי שיהיו אבא ואימא ומשרד שאחראי לציוד כי בלי ציוד אי אפשר לעבוד.
מירי רגב: כבאי, כמה שהוא יעשה, ירוץ ויעשה כושר, הוא לא יוכל להגיע למקום השריפה.
מירי רגב: הוא צריך להגיע עם הציוד שלו ולכן זה כן נושא שאני מבקשת מהצוות לבדוק אותו, נושא ציוד הכבאות והפערים והיכן הפערים.
מירי רגב: שכר לוחמים זה אחד הנושאים החשובים.
מירי רגב: נפגשתי אתמול עם ערן, סגן ראש אגף התקציבים לנושא פנים.
מירי רגב: זה נושא שגם תצטרכו להביע את עמדתכם.
מירי רגב: בלי שום קשר אני אדבר עם ערן ויכול להיות שאני אפגש אתו בנפרד עם דוד לפני שהוא מביא את זה לוועדה.
מירי רגב: כמובן שיהיה שותף גורם מהכבאות או מהמשרד לביטחון פנים.
<השר לביטחון פנים יצחק אהרונוביץ: המנכ"ל מטפל בזה.
מירי רגב: המנכ"ל.
מירי רגב: בריאותו של לוחם.
מירי רגב: גם כאן אני רוצה לשמוע קצת יותר היכן זה עומד.
מירי רגב: למה המשטרה ולמה משרד הביטחון כן וכבאי לא.
מירי רגב: צריך לקבל החלטה.
מירי רגב: אם הם כולם בקטע הביטחוני, מצילי חיים, צריך להתייחס אל כולם באותו סטטוס.
מירי רגב: אני מבקשת לשלוח היום-מחר מכתב לשר החינוך לגבי הביטוח של צופי האש ומדוע במחויבות האישית מורידים את צופי האש.
מירי רגב: בעיני זה דבר לא נכון ואנחנו רוצים לעודד את הנוער להתנדב גם לצופי אש ולכן בטרם נחליט איך אנחנו הולכים הלאה אני רוצה לשמוע מה אומר שר החינוך בנושא הזה.
מירי רגב: בנושא המניעה והתקינה החדשה, אני לא יודעת לומר לך איך אנחנו מקדמים את זה.
מירי רגב: הייתי רוצה שזה יבוא לוועדת המשנה ואתם תציעו הצעה כיצד לדעתכם אפשר לקדם את הנושא הזה.
מירי רגב: יש שלושה נושאים אותם אני רוצה לקדם בוועדת הפנים ולא במסגרת המשרד לביטחון פנים.
מירי רגב: נושא אחד, במסגרת התכנון והבנייה.
מירי רגב: עוד היום זה עולה.
מירי רגב: כבר ברפורמה של התכנון והבנייה יהיה מתחם לכבאות והצלה, מד"א ומשטרה.
מירי רגב: אני מבקשת או מהייעוץ המשפטי או מהמנכ"ל להגיע היום לישיבת הוועדה ולהציג את הנושא.
מירי רגב: אני רוצה התייחסות של בינת שוורץ ואני רוצה לדעת היכן זה עומד.
מירי רגב: אני מבקשת להביא את זה לדיון היום.
מירי רגב: הדבר השני, בניין רב קומות.
מירי רגב: הסגן ימפה את העניין של בניינים רבי קומות ויביא את זה לוועדת המשנה של דוד אזולאי ואנחנו נראה כיצד אפשר להביא תאים.
מירי רגב: אנחנו נדבר עם כל ראש עיר בנפרד מה גם שיש לנו סנקציות על ראש עיר.
מירי רגב: ראש עיר רוצה שיטור מקומי, וזה היופי של ורסטיליות של משרד שאחראי על כמה דברים.
מירי רגב: גם אנחנו רוצים משהו מראש העיר וצריך לראות איך משחקים עם זה.
מירי רגב: ראש עיר שרוצה את זה, צריך ללכת לקראתנו.
מירי רגב: מה זה ללכת לקראתנו?
מירי רגב: ללכת לקראתנו כאשר חס וחלילה מגדל יקרוס, לא יבואו ויאמרו שהנציב אשם, המשרד לביטחון פנים אשם אלא כאן נצטרך לראות איך עושים את זה.
מירי רגב: אני רוצה שהמיפוי הזה יעבור אלינו כמה שיותר מהר ולא נחכה לוועדה שתתכנס.
מירי רגב: זאת אומרת, תעביר לנו את המסמך ונראה באיזה ערים מדובר ואיך אנחנו מקדמים את זה.
מירי רגב: עוד נושא עליו נצטרך לדון עם סגן ראש התקציבים הוא החשב לכבאות, נושא שעלה כאן ודיברו השר וסגן הנציב.
מירי רגב: אני רוצה להבין את העניין הזה של החשב.
מירי רגב: כוח אדם בטר"ש.
מירי רגב: דיבר ראש תחנת ראשון לציון, על כך שבמסגרת הטר"ש עד לאן כוח האדם יגיע לכל תחנה ובעצם האם זה בהתאם לתקינה או לא בהתאם לתקינה.
מירי רגב: אני חושבת, דוד, שהוועדה כן צריכה להתייחס לזה כי ברפורמה הזאת צריך לראות עד איזה כוח אדם אנחנו רוצים להגיע ובוודאי כל נושא של גיוס ותפקידים זוטרים מול נציבות המדינה.
מירי רגב: גם בנושא זה צריך לשלוח מכתב לנציבות המדינה ולקבל את הרקע מהכבאות כשהם יבואו אליך לדיון כדי לראות איך אנחנו מקדמים את הנושא הזה.
מירי רגב: אני רוצה לסיים בכמה אמירות חשובות בעניין של שירות לאומי ביטחוני.
מירי רגב: המנכ"ל, מה נסגר בנושא שירות לאומי ביטחוני בוועדה בה היית?
<רותם פלג: הגענו לסעיף 4.
מירי רגב: אם צריך עזרה שלנו, נא לעדכן.
מירי רגב: אני חושבת שאין ספק שאתם חייבים להישאר אטרקטיביים בשירות לאומי לצופי אש כדי להגדיל את מערך המתנדבים כפי שהשר דיבר על כך קודם בסקירתו.
מירי רגב: לגבי מספר חירום אחד.
מירי רגב: זה פשוט מדהים כי זה אחד הנושאים עליו דיברנו בסופה, שיהיה מספר חירום אחד שיאגד את כולם וכל אזרח יוכל להתקשר למספר הזה והוא ינותב למשטרה, לכב"ה וכולי.
מירי רגב: יהיה מישהו שיענה ויוכל להפנות לגורם שעונה, כמו חמ"ל פיקוד העורף.
מירי רגב: מספר טלפון אחד, בעיני הוא הדברים החשובים.
מירי רגב: השר.
מירי רגב: שר הביטחון קבע שיהיו יותר נשים בצבא בתפקידי לוחמות ובתפקידי מפקדות וכך ביצע הרמטכ"ל.
מירי רגב: עם כל הכבוד לנציב, יש לי כבוד גדול אליו, בסוף זאת הנחיה של מדיניות.
מירי רגב: במשטרה יש יותר נשים, בצבא יש יותר נשים ובכב"ה חייבות להיות יותר נשים.
<השר לביטחון פנים יצחק אהרונוביץ: זאת המדיניות.
מירי רגב: אני לא יודעת אם מדובר בחדר או לא, הכול טוב.
מירי רגב: היום בטנקים נמצאות נשים ולא ראיתי שייצרו בתוך הטנק חדר מסוים לאישה.
מירי רגב: אנחנו יודעים להסתדר עם זה וכל האמירות כאן, אני מאמינה שהן לא בגלל שוביניזם.
מירי רגב: אלה אמירות שצריכות כמובן להוביל את המפקדים לטובת המטרה הזאת של יותר נשים בכבאות.
מירי רגב: בקורס הבא, אני אבוא לקורס הבא ואני רוצה לראות שיש יותר משתי נשים בכבאות.
מירי רגב: אנחנו חייבים להגדיל את מספר הנשים בכבאות.
מירי רגב: חשוב שיהיו יותר לוחמות בכבאות.
מירי רגב: זה נכון לארגון שלכם, זה מעביר מסר נכון לחברה ונשים צריכות להיות גם לוחמות וגם לממש את יכולת האימהות שלהן.
מירי רגב: זה שהן יוצאות לחופשת לידה, היום גם גברים יוצאים לחופשת לידה ואז אולי נפטר גם את הגברים?
מירי רגב: הדבר האחרון הוא הקמת הצוות.
מירי רגב: יושב ראש הצוות ומנהלת הוועדה.
מירי רגב: יושב ראש הצוות אזולאי, חברי הצוות, דב חנין, ועדת משנה, ואשר, אני מבקשת את האישור לגביך.
מירי רגב: נא להביא את זה מחר להצבעה ותקבלו כתב מינוי.
<השר לביטחון פנים יצחק אהרונוביץ: למה צורי לא בפנים?
מירי רגב: אין לו זמן.
מירי רגב: דוד, האם אתה רוצה הצגה ראשונה במרץ, לקראת הפגרה או אחרי הפגרה?
דוד אזולאי: במהלך מרץ.
מירי רגב: במהלך מרץ תהיה הצגה ראשונה של עבודת הצוות.
מירי רגב: אני רוצה להודות לכל מי שהגיע לכאן היום, להודות ללוחמים, להודות למפקדים, להודות ללוחמות, להודות לנציב על כל מה שהוא עושה ולהודות לשר על כל העבודה.
מירי רגב: מאז הכבאות עברה להיות חלק מהבית הזה שנקרא המשרד לביטחון פנים, אנחנו רואים את השינוי ואת ההתקדמות.
מירי רגב: אנחנו עוד ניפגש באודיטוריום.
מירי רגב: בוקר טוב לכולם, אני פותחת את ישיבת ועדת הפנים והגנת הסביבה בדיון בסוגיית: צו הגנת הסביבה (פליטות והעברות לסביבה - חובות דיווח ומרשם) (שינוי התוספת השנייה לחוק), התשע"ד–2013.
מירי רגב: הדיון הזה בעצם הוא כתוצאה מבקשת השר להגנת הסביבה שוועדת הפנים תאשר תקנה בסמכותו מתוקף החוק - בשינוי של חוק שחל על מגזר החקלאות במים.
מירי רגב: החוק בעצם כולל רק חקלאות בים, ואתם רוצים לשנות את זה גם לכל מה שקשור לבריכות דגים הנמצאות על היבשה - זה בעצם השינוי של התקנה ושל האישור של ועדת הפנים.
<תומר רוזנר: הרת גורל זו.
<נעמה שחל: באפריל 2012 נכנס לתוקף חוק הגנת הסביבה (פליטות והעברות לסביבה - חובות דיווח ומרשם), זה חוק שיש לו בעצם שני עיקרים מרכזיים: הראשון זה חובות דיווח של גורמים במשק הישראלי - תעשייה ואחרים - למשרד להגנת הסביבה, דיווח על פליטות והעברות של חומרים מזהמים ופסולת; והחלק השני של זה - זה בעצם פרסום של הנתונים הללו שמתקבלים לציבור.
<נעמה שחל: קיבלנו את הדיווח הראשון ביוני האחרון ופרסמנו לציבור ב-1 בדצמבר.
<נעמה שחל: אגב, אתמול הוגש לוועדה, לפי סעיף 12 לחוק, הדוח השנתי הראשון אודות יישום החוק, הוא נמצא בידי היועצים המשפטיים ואתמול הוא גם הוגש לוועדה.
<תומר רוזנר: לא, הוא בידי מזכירות הוועדה, למה בידי היועצים המשפטיים?
<נעמה שחל: לא, כרגע פיזית הוא נמצא בידי היועצים, אבל הוא הוגש אתמול.
<ורד קירו-זילברמן: הוא נמצא במזכירות.
מירי רגב: אז עכשיו הגיע הדוח, אז יכול להיות ש - - -
<נעמה שחל: הוא הוגש אתמול, עוזר השר הביא את זה למזכירות הוועדה.
מירי רגב: אז אני מציעה שגם נקיים על זה דיון, בכלל על כל סוגיית הזיהום והפליטות, - -
<תומר רוזנר: כן, זה היה באשדוד גם.
מירי רגב: - - זה בכלל נושא חשוב כל סוגיית אשדוד, אז נקיים על זה דיון ונשמע את הגורמים הרלוונטיים בסוגיה הזאת.
<נעמה שחל: בשמחה.
<נעמה שחל: התוספת השנייה לחוק קובעת איזה סוגי פעילויות מביאים למצב שמפעל יצטרך לדווח למפעל, כלומר, מי שעוסק בסוג פעילות מסוים צריך לדווח למפעל.
<נעמה שחל: זה כולל - מהפקת גז או נפט דרך מתקני אספלט או מתקני התפלה, אתרי פסולת וכו' וכו' וכו' - רשימה של 74 סוגי פעילויות, כשאחד מהם זה סוג פעילות שכוללת חקלאות ימית, כאשר הכוונה היא בעצם לגידול דגים או רכיכות.
<נעמה שחל: בשל טעות הנוסח כיום מתייחס לגידול ימי ולא לגידול מימי, זו טעות בתרגום מהאמנה הרלוונטית, מדובר בפרוטוקול קייב, זה פרוטוקול של ה-UNECE מכוח אמנת AARHUS שעוסקת במבנה סביבתי.
מירי רגב: אבל כרגע במצב העובדתי הם כן מדווחים או לא מדווחים?
<נעמה שחל: הם לא מדווחים.
<נעמה שחל: דיווחו לנו מגדלי דגים בים, לא מגדלי דגים בבריכות דגים ביבשה.
<נעמה שחל: היינו בדין ודברים עם ארגון מגדלי הדגים ועם משרד החקלאות שהוא המשרד הרלוונטי, הבהרנו להם שלעמדתנו הם צריכים לדווח, וככל שיש בעיה בתרגום החוק בכוונתנו לשנות את התוספת, והנה אנחנו כאן בפני הוועדה.
מירי רגב: ועמדת משרד החקלאות?
<אמיתי גבע: לשינויים האלה המשרד מסכים.
<אמיתי גבע: אני רוצה לציין שלפי ההסכמים, שהם כמעט מלאים בנושא הרפורמה, כל מגדלי הדגים ידווחו, ופה זה קצת יותר מצומצם.
<אמיתי גבע: מה שרצינו לראות - שזו אותה צורת דיווח ולא מערכת מסרבלת שסתם יישבו עוד כל מיני גופים חיצוניים על החקלאים ויגבו מהם כסף בשביל לדווח דברים לא רלוונטיים.
<נעמה שחל: גברתי, אם אוכל להסביר, היינו - - -
מירי רגב: אבל הדיווח הזה הוא דיווח רלוונטי.
<אמיתי גבע: עכשיו הגענו להבנה איך מדווחים מעשית שאפשר - - -
מירי רגב: כן, הדיווח הזה הוא דיווח רלוונטי, הוא לא דיווח לא רלוונטי.
<אמיתי גבע: הדיווח המלא יהיה במסגרת הרפורמה, ופה זה - - -
מירי רגב: בסדר, אבל אנחנו לא מדברים על הרפורמה, הרפורמה זה בסדר וזה דבר חשוב, אבל אנחנו מדברים כרגע בעצם על מינוח שפשוט פירשו אותו לא נכון ואת הכוונה של החוק.
מירי רגב: הם התכוונו בעצם לדיווח על כלל הגידול שקשור במים, אם זה בבריכות ואם זה בים, והמינוח בחוק הוא: "גידול מימי", זאת אומרת, מתוך החוק אפשר להבין ימי בלבד.
מירי רגב: פה הם פשוט עושים - -
<תומר רוזנר: מבהירים.
מירי רגב: - - הבהרה של הנוסח, מרחיבים את זה לא רק לים, גם לבריכות דגים, ואני לא רואה עם זה בעיה.
<אמיתי גבע: אני לא יודע למה הם התכוונו, אבל בתנאים האלה אין לנו התנגדות.
מירי רגב: יש כאן משרד אחר שיש לו התנגדות?
מירי רגב: אין התנגדות.
מירי רגב: היועץ המשפטי, יש לנו התנגדות?
<תומר רוזנר: אין לנו התנגדות כמובן.
<תומר רוזנר: יש לנו שאלה והערה, שאנחנו מקווים שהוועדה תאמץ אותה לגבי מועד הדיווח הראשון.
<תומר רוזנר: כיוון שאנחנו נמצאים כבר בינואר 2014, ולפי החוק מועד הדיווח צריך להיות במרץ - באופן כללי אנחנו מציעים לדחות את מועד הדיווח הראשון כדי לאפשר לגורמים שצריכים לדווח זמן מספיק להיערכות.
<תומר רוזנר: לכן אנחנו מציעים לדחות את מועד הדיווח בשנה הראשונה בשלושה חודשים כדי לאפשר לדווח.
מירי רגב: נראה לי סביר, נראה לי בסדר גמור, אין בעיה.
<נעמה שחל: בסדר.
<תומר רוזנר: אני רוצה להפנות שתי שאלות למשרד החקלאות: 1.
<תומר רוזנר: רמזת בדבריך שמדובר בשלב הזה בדיווח חלקי ורק כשתיושם הרפורמה יהיה דיווח מלא יותר - אנחנו רוצים להבין למה כוונתך בדברים אלה.
<תומר רוזנר: 2.
<תומר רוזנר: השאלה הנשאלת היא - כוונת המשרד להגנת הסביבה הייתה בשנה שעברה לקבוע תקנות לגבי צורת הטיפול בפליטות מבריכות הדגים, האם הדבר הזה יבוא לידי סגירה סופית במסגרת הרפורמה או שאנחנו נצטרך להתערב בעניין?
<אמיתי גבע: במסגרת הרפורמה זה יבוא לסגירה סופית, נשארו לנו עוד פרטים מאוד קטנים בחילוקי דעות, אני מניח שנתגבר עליהם, ואז גם הדיווח יהיה מכל המשקים, לא רק מהמשקים מעל 1,000 טון.
<אמיתי גבע: לגבי התאריך, היות שהפליטות הן בסתיו אז אני חושב שדיווחים ב-2014 הם לא רלוונטיים והדיווח צריך להיות מ-2015.
<תומר רוזנר: לא, אנחנו לא - - -
<ורד קירו-זילברמן: שהמשרד יתייחס.
<נעמה שחל: אולי אבהיר איזושהי נקודה, הדיווח הוא דיווח אודות 2013.
מירי רגב: אודות 2013.
<נעמה שחל: והוא לא מתבצע על בסיס מדידות או ניטורים אלא הערכות על בסיס - - -
מירי רגב: רצית להגיד משהו, התאחדות האיכרים?
מירי רגב: ממש קצר, אין טעם שנמשוך את הדיון הזה.
<ישי פולק: לא בדיון הזה.
מירי רגב: אני רוצה להביא את זה להצבעה, אז תקריאו בבקשה.
<נעמה שחל: "צו הגנת הסביבה (פליטות והעברות לסביבה - חובות דיווח ומרשם) (שינוי התוספת השנייה לחוק), התשע"ד–2013".
<ורד קירו-זילברמן: נעמה, יש שאלה?
<תומר רוזנר: מה זה שהוא אמר מעל 1,000 טון?
<נעמה שחל: זה סף הדיווח הסקטוריאלי שקיים כיום.
<תומר רוזנר: בכל מקרה?
<נעמה שחל: כן, הוא קיים כיום, לא שינינו אותו.
<נעמה שחל: "בתוקף סמכותי לפי סעיף 36 לחוק הגנת הסביבה (פליטות והעברות לסביבה - חובות דיווח ומרשם), התשע"ב–2012 (להלן – החוק), לאחר שפרסמתי באתר האינטרנט של המשרד להגנת הסביבה הודעה לפי הסעיף האמור, ובאישור ועדת הפנים והגנת הסביבה של הכנסת, אני מצווה לאמור: שינוי התוספת השנייה לחוק 1.
<נעמה שחל: בפרט 71 לתוספת השנייה לחוק: (1) בטור א', במקום "חקלאות ימית אינטנסיבית" יבוא "חקלאות מים".
<נעמה שחל: (2) בטור ב', אחרי "מיתקנים לגידול דגים או רכיכות", יבוא "בים או ביבשה".
<ורד קירו-זילברמן: 2.
<ורד קירו-זילברמן: נוסיף את הוראת המעבר: "על אף האמור בסעיף 3 לחוק, מפעל שהחוק הוחל עליו לראשונה לפי הוראות צו זה ימסור דיווח שנתי ראשון לעניין שנת הכספים 2013, לפי הוראות הסעיף האמור, עד ליום" – התאריך העברי והתאריך הלועזי– "ב' בתמוז התשע"ד (30 ביוני 2014)".
מירי רגב: מקובל על כולם?
מירי רגב: אז אני מביאה את זה להצבעה.
מירי רגב: התקנה עברה.
מירי רגב: תודה לכם.
מירי רגב: חברים, בוקר טוב לכולם, שלום לכולם, חבריי מהמגזר הדרוזי שהגיעו.
מירי רגב: כל חברי הכנסת, כבוד השר שתמיד מפתיע אותנו, הוא לא מודיע שהוא מגיע, פתאום הוא נכנס פנימה.
מירי רגב: ידידי, שאול שנמצא פה איתנו, כל המכובדים, חברי הכנסת.
מירי רגב: לפני שאני פותחת את הדיון בנושא הצעת החוק, אני מבקשת להביא לאישור את ועדת המשנה שתקום החל מההצבעה שלכם.
מירי רגב: ועדת משנה שבהמשך אתמול לדיון שערכנו, אתמול היה יום הצדעה למערך הכבאות, היה יום מאוד מכובד ויפה שדנו בו בנושאים מאוד חשובים, מהרפורמה ועד היום, ויש מספר פערים שהוצגו בצורה מאוד עניינית, גם על ידי השר, וגם על ידי הכבאות.
מירי רגב: החלטנו כדי לטפל בפערים האלה, להקים ועדת משנה, בראשותו של דוד אזולאי, יושב ראש ועדת הפנים לשעבר, יחד עם חברי הכנסת דב חנין, שהיה בוועדה, וגם הוסיף את ההיבטים שלו, ויחד עם חבר הכנסת אייכלר.
מירי רגב: אם יש עוד מישהו מוועדת הפנים שרוצה להיות חבר בוועדה הזאת, הוא מוזמן כמובן, ואם לא, אני מעלה את השמות האלה להצבעה.
מירי רגב: האם זה בסדר מבחינה תקנונית, היועץ המשפטי?
<עידו בן יצחק: הכול בסדר.
מירי רגב: צריך להוסיף עוד משהו בעניין הזה?
מירי רגב: הוועדה עברה.
<עידו בן יצחק: אפשר להוסיף את רינה פרנקל?
דב ליפמן: אני רק מחליף אותה להצבעה.
מירי רגב: ועדת המשנה אושרה.
דוד אזולאי: אם רינה פרנקל רוצה, אין בעיה.
מירי רגב: הוועדה אושרה.
מירי רגב: אתה יכול להתחיל לפעול בעניין הזה ולקדם את הנושאים החשובים, וכל מה שקשור לבטיחות באש.
מירי רגב: חברים, כבוד השר פרץ, אנחנו פותחים את דיון ועדת הפנים והגנת הסביבה בהצעת חוק להגנת חיית הבר (תיקון מס' 7), התשע"א-2011.
מירי רגב: החוק הזה בעצם בא כדי להגן בחקיקה את כל העברת הסמכויות לפי החוק אל השר להגנת הסביבה, לשנות את מנגנוני רישוי הציד, לקבוע איסורים והגבלות על פגיעה בחיות בר, ולהחמיר את הענישה על העוברים על החוק, זה בגדול מה שהחוק רוצה להביא ולהציג.
מירי רגב: החוק הזה בעצם מתגלגל בכנסת כבר כמעט עשור, ולא מגיע לידי בשלות של הצבעה בגלל שלחוק הזה יש הרבה מאוד פערים והיבטים, הרבה מאוד מתנגדים.
מירי רגב: הכנסת, כפי שאמרתי בעבר, ואני אומרת את זה בכל חקיקה שמגיעה לוועדה הזאת, הכנסת היא לא חותמת של הממשלה, לכנסת יש לה מה להגיד.
מירי רגב: הכנסת שומעת את הציבורים השונים שמגיעים, מביעים את עמדותיהם, ודנה בחקיקה הזאת.
מירי רגב: ישבתי על החוק הזה כמה שעות עם היועצים המשפטיים ומנהלת הוועדה, כדי ללמוד את כל ההתגלגלות של החוק הזה.
מירי רגב: שוחחתי עם ארגונים שונים ששלחו לנו עמדות בעניין הציד.
מירי רגב: הבנתי את הפערים, אני לא מתכוונת להציג אותם פה, אני מבינה את הקושי ואת המורכבות של החוק הזה.
מירי רגב: שוחחתי גם עם מספר חברי כנסת בנושא הזה.
מירי רגב: אני מציעה לפני שנעבור להתייחסות חברי הכנסת, ונציגי המגזר הדרוזי, בראשותו של ג'בר, שביקש ראשון להתייחס, ואתה כמובן ראש מועצת עוספייה, אם תחליט גם אתה להתייחס, אתה מוזמן, ארגון הציידים, כל מי שנרשם פה אצל מנהלת הוועדה כמובן יוכל להתייחס.
מירי רגב: ראשון הדוברים היא הממשלה שתציג את החוק, ולפני כן כבוד השר, בבקשה.
עמיר פרץ: גברתי היושבת ראש, חברי חברי הכנסת, כל האורחים, אני בהחלט מגיע לדיון הזה מכיוון שאני מבין מאוד את המורכבות שלו, אמרו לי כאלה למה אתה מכניס את עצמך למטווח, יש לציידים מה שנקרא המעמד המיוחד שלהם, ואינני מקל ראש כהוא זה במעמדם.
עמיר פרץ: אלא מה, אני חושב שאנחנו נחשפנו בשנים האחרונות לתופעות קשות מאוד, של ניצול לרעה של רישיונות ציד, של פגיעה בחיות בר בצורה בלתי סבירה לחלוטין.
עמיר פרץ: בהחלט גם אירועים מאוד קשים של הרעלות ושימוש בחומרי הדברה בצורה בלתי מתקבלת על הדעת בכל מובן שהוא.
עמיר פרץ: אני מבין שחלק גדול מהציידים מרגישים עצמם נפגעים כי הם רואים האם אחד יכתיב על כל העדה חמתנו תקפוץ?
עמיר פרץ: כך מקובל, אין ספק שאם היינו מיישרים קו רק לפי האנשים שממלאים את החוקים בכל התחומים, יכול להיות שלא היינו זקוקים לכנסת.
עמיר פרץ: ברור לחלוטין שחקיקה בין היתר אמורה לטפל באלה שעוברים על החוק.
עמיר פרץ: היא לא באה להעביר מסר שחלילה מכתים את כולם, או הופך את כולם לעבריינים.
עמיר פרץ: אני לא מציע להפוך את זה לדיון של מאבקי כוח.
עמיר פרץ: האירועים שהיו שבהם מישהו החליט שהוא תולה ראשי ציד, ראשי צבי על גדרות של מתקנים שרשות הטבע והגנים - - -
<ג'בר חמוד: אלה הפקחים.
עמיר פרץ: סליחה, כחלק ממסר מאיים, זה לא רק שזה לא מקדם את אף אחד, זה גורם - - -
<ג'בר חמוד: השר יודע מי עשה את זה?
<ג'בר חמוד: - - -
עמיר פרץ: אני אתייחס גם לטענות שלכם, תאמין לי, אדוני ראש המועצה.
עמיר פרץ: אני אתייחס גם לטענות שלך, קיבלתי אותך בצורה מכובדת, שמעתי אותך בצורה הכי עניינית.
עמיר פרץ: כל מי שביקש להיפגש איתי, פגשתי אותו, שמעתי אותו.
עמיר פרץ: לכן אני חושב, שמי שמעביר מסרים מאיימים כאלה, לפחות בכל מה שקשור אליי, לא רק שזה לא מרתיע אותי, להיפך, זה גורם לי להיכנס לנבכי העניין, ולמצוא כל דרך שחיות הבר לא יהיו קורבן למאבקי כוח שמתרחשים כאן.
עמיר פרץ: אני מודע לטענות של הציידים, שטוענים שרשות טבע וגנים משתמשת לעתים בסמכויותיה בצורה בלתי סבירה גם כן.
עמיר פרץ: ואני מודע לטענות שאומרים שיש ניצול לרעה של סמכויות ויש אפליה וכו',.
עמיר פרץ: אמרתי לכולם, ברגע שלמישהו יהיה תלונה ברורה שהיא ראויה באמת לבדיקה, אני לא אבחל בשום כלי כדי לבדוק תלונות כאלה.
עמיר פרץ: אני בוודאי לא אשלים בשום פנים ואופן שנציג גורם מוסמך בחוק, משתמש בסמכותו לרעה אם בדרך של אפליה או בדרך כזו או אחרת.
עמיר פרץ: לכן כל מי שיש לו טענות, נא להפנות אותם, אנחנו נטפל בהן.
עמיר פרץ: כל עוד אני לא מקבל תלונות שאפשר לטפל בהן, אני חושב שנניח לוויכוח הזה בצד.
עמיר פרץ: ולכן אני חושב שהגענו לשלב שבו צריך להסדיר את המצב.
עמיר פרץ: המצב היום, גברתי היושבת ראש, שיש עונות ציד, ויש חיות בר שהוגדרו שמותרות לציד.
עמיר פרץ: המצב היום שיש 2,000 ציידים שיש להם רישיונות ציד.
מירי רגב: יש לנו שמות?
מירי רגב: מישהו יודע מיהם?
עמיר פרץ: המצב היום, שיש מה שנקרא רשיונות ציד לגורמים שנקראים מפעלים מיוחדים.
עמיר פרץ: אני אסביר על זה, כי בזה יש ויכוח מאוד לא פשוט.
עמיר פרץ: המצב היום שיש בג"צ שעומד ותלוי, שתובע לפתוח את רשיונות הציד.
עמיר פרץ: המסר לפחות שאנחנו מבינים בבג"צ, זה לא שיש פסיקת בג"צ, אומר שבעצם לא כל רישיונות הציד הם רשיונות ציד שראויים להישאר, וסביר לא לפתוח את הרשימה.
עמיר פרץ: כלומר, בכלל בג"צ אומר תקבעו כללים חדשים בהם כל מי שירצה להיות חלק מהמתחרים על אותו רשיון, יוכל גם להתחרות, מה פתאום זה מועדון סגור של קבוצה כזאת או אחרת.
עמיר פרץ: במשך 15 שנים אחרונות לא התקבלו רשיונות חדשים, זה המצב פחות או יותר, ולכן יש פחות או יותר 2,000 איש שהם בעלי רשיונות ציד.
עמיר פרץ: עכשיו אני אסביר משפט לחברי הכנסת מה זה המפעלים המיוחדים.
זבולון כלפה: הראויים, בחוק זה מפעלים ראויים, כך גם כתוב בחוק.
עמיר פרץ: בסדר, המפעלים הראויים, והמשתמשים.
עמיר פרץ: אתם רוצים הגדרות, כולכם יודעים על מה מדובר, חברי הכנסת, אני אסביר להם.
עמיר פרץ: המפעלים הראויים או המפעלים הייחודיים, אלה קבוצות של חקלאים מסוג מסוים, חלק כאלה שעוסקים בגידול דגים, חלק בנושאים אחרים, שמקבלים רשיונות מיוחדים לציד, בעיקר להברחה בתקופות בהן יש חיות בר, של ציפורים נודדות וכו', שהנזק שלהם הוא נזק הרבה מעבר לנזק סביר.
עמיר פרץ: מקבלים רשיון, בדרך כלל הרישיון הוא רק לצרכי סילוק, הרעשה, יש כאלה שטוענים שיש שימוש לרעה, ואנשים משתמשים בזה גם להרג.
<מוחמד עבד אלחלים: הנה, הפרסום שלהם, אדוני השר, הנה הפרסום שלהם, הם מנקים - - -
מירי רגב: חברים, בבקשה, תנו לשר לדבר.
עמיר פרץ: כל מי שמדבר פה אצלי בפגישה אישית, נכון, שמעתי אותך עד תום, תן לי לדבר.
טלב אבו עראר: מכובדי השר - - -
<קובי פישר: רק סוכם שזו פגישה ראשונית ויהיה לה המשך.
מירי רגב: חברים, אנחנו רק התחלנו את הדיונים.
עמיר פרץ: אולי אני אשכנע אותך.
<קובי פישר: רק לדייק, שהייתה פגישה ראשונית אצל השר, שנקבע שיהיה לה המשך, אבל לא היה לה המשך, ככה הסתכמה הפגישה.
מירי רגב: ההמשך יהיה איתו.
עמיר פרץ: זה בסדר גמור, אני מניח שהיושבת ראש הזמינה אתכם כדי לתת אפשרות להתבטא.
מירי רגב: חברים, כולם יוכלו להתבטא.
עמיר פרץ: מצד שני, אני מבקש מכם לתת לי לפחות להסביר לחברי הכנסת, גם אני לא הייתי מודע לתמונה כולה עד שנכנסתי לזה, זה עניין מורכב ומסובך, הוא לא פשוט.
עמיר פרץ: לכן, המפעלים הראויים האלה, הם מפעלים שההבדל בינם לבין ציידים, ששם מותר להחזיק מחסן נשק, ולא רובה שהוא רובה ייעודי לכל צייד.
עמיר פרץ: ברור שלציידים זה רובה ייעודי אישי, שרישיון הנשק הוא אישי.
עמיר פרץ: רשיון הציד הוא אישי, ופה יש איזה מבנה חוקי אחר שהוא לא פשוט.
עמיר פרץ: הוא לא פשוט, אני לא מתייחס אליו בקלות.
עמיר פרץ: הנושא של עונות הציד, וחיות הבר, מה שנקרא המותרות לציד, הוא נושא מאוד בעייתי.
עמיר פרץ: מכיוון שעונת הציד היא בעצם רגע שבה כולם מתכוננים לאותם איזורים, לאזורי ציד שהוכרזו, ואז יש מספר חיות בר שמוגדרות בחוק שאפשר, מה שנקרא לצוד אותן, וזה דבר שהוא לא פשוט, מבחינתנו זה נותן תחושה של ציד ספורטיבי.
עמיר פרץ: ואני אומר לך, גברתי היושבת ראש, התחושה שיש פה עונת ציד ויש פה חיות שמותרות לציד, הוא נותן מין מראה של ציד ספורטיבי, שאני חושב - - -
דוד אזולאי: תאפשרו לשר לדבר.
עמיר פרץ: מכיוון שאין הגדרת מטרות, ולכן אנחנו נגדיר את המטרות.
עמיר פרץ: ההגדרה היום הקיימת בחוק, היא אזור הציד, עונת הציד, סוג הציד, זה מה שמוגדר, והציידים שמותר להם בחוק לצוד.